pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลฯ เดินหน้าส่งมอบบริการ “Wifi เพื่อประชาชน” โครงการเน็ตประชารัฐ 11 หมู่บ้านใน จ.ตรัง
วันพุธที่ 26 กรกฎาคม 2560
กระทรวงดิจิทัลฯ เดินหน้าส่งมอบบริการ “Wifi เพื่อประชาชน” โครงการเน็ตประชารัฐ 11 หมู่บ้านใน จ.ตรัง
กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานมอบการบริการอินเทอร์เน็ตไร้สายความเร็วสูง “Wifi เพื่อประชาชน” ให้ 11 หมู่บ้านในอําเภอกันตัง จังหวัดตรัง ภายใต้โครงการยกระดับโครงสร้างพื้นฐานโทรคมนาคม “เน็ตประชารัฐ” โดยมีผู้ใหญ่บ้านของแต่ละหมู่บ้านเป็นตัวแทนรับมอบ พร้อมเยี่ยมชมและพบปะพูดคุยกับชาวบ้าน และร้านค้าชุมชนทั้ง 11 หมู่บ้าน ซึ่งได้นําผลิตภัณฑ์และของดีประจําชุมชนมาร่วมจัดแสดง นอกจากนี้ ยังได้มีการจัดประชุมรับฟังความคิดเห็นของหน่วยงานในพื้นที่ที่เกี่ยวข้อง อาทิ ทีโอทีจังหวัด สถิติจังหวัด ไปรษณีย์จังหวัด และประชาสัมพันธ์จังหวัด ทั้งยังได้มีการวางแนวทางการทํางานให้มีความสอดคล้องกันในแต่ละพื้นที่ โดยการติดตามการดําเนินงานโครงการเน็ตประชารัฐ มีวัตถุประสงค์เพื่อให้การดําเนินงานติดตั้งและขยายโครงข่ายอินเทอร์เน็ตความเร็วสูงผ่านสื่อสัญญาณสายเคเบิลใยแก้วนําแสงความเร็วสูงมีประสิทธิภาพ และเป็นไปตามกรอบระยะเวลาที่กระทรวงดิจิทัลฯ กําหนดเป้าหมายการติดตั้งครบทั้ง 24,700 หมู่บ้าน ภายในสิ้นปี 2560 รวมถึงสร้างการรับรู้และความเข้าใจถึงโครงการเน็ตประชารัฐของรัฐบาล เพื่อให้ประชาชนสามารถเข้าถึงอินเทอร์เน็ตความเร็วสูง และใช้ประโยชน์ในการพัฒนาชุมชนให้มีความยั่งยืนต่อไป เมื่อวันที่ 22 กรกฎาคม 2560 ณ หมู่บ้านบางเตา ตําบลกันตังใต้ อําเภอกันตัง จังหวัดตรัง
*************************************
รัฐบาลไทย-ข่าวทำเนียบรัฐบาล-อนุมัติกรอบวงเงินเพื่อแก้ไขปัญหาภัยแล้งและอุทกภัย
วันจันทร์ที่ 2 กันยายน 2562
อนุมัติกรอบวงเงินเพื่อแก้ไขปัญหาภัยแล้งและอุทกภัย
จันทร์ที่ 2 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติกรอบวงเงินเพื่อแก้ไขปัญหาภัยแล้งและอุทกภัยในพื้นที่ 74 จังหวัด รวมเป็นเงิน 15,800 ล้านบาท โดยกระทรวงมหาดไทยจะเป็นเจ้าภาพหลักบูรณาการร่วมกับหน่วยงานที่เกี่ยวข้องดําเนินการโครงการต่าง ๆ เพื่อบรรเทาความเดือดร้อนของประชาชน เช่น โครงการสร้างอาชีพ การจ้างแรงงาน การซ่อมแซมพัฒนาแหล่งน้ํา การขุดเจาะบ่อบาดาล ระบบส่งน้ําและประปา โดยไม่ให้นํางบประมาณไปจัดซื้อครุภัณฑ์ จัดสัมมนา จ่ายค่าเบี้ยเลี้ยงหรือค่าล่วงเวลา นอกจากนี้ ยังจะเร่งปฏิบัติฝนหลวงเพื่อเติมน้ําในเขื่อนเพื่อให้มีปริมาณน้ําเพียงพอสําหรับฤดูแล้ง และหากมีฝนตกหนักในพื้นที่ใดจะปรับแผนระบายน้ําให้สอดคล้องกับสถานการณ์ เพื่อลดผลกระทบที่จะเกิดขึ้นกับประชาชนให้น้อยที่สุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงการคลังชี้แจงกรณีที่โซเชียลมีเดียแชร์ข้อความว่า ไม่สามารถจ่ายเงินผ่านแอปพลิเคชันเป๋าตังในโครงการ"ชิมช้อปใช้"ได้ว่า จากการตรวจสอบยืนยันว่าประชาชนส่วนใหญ่สามารถใช้แอปพลิเคชัน
วันจันทร์ที่ 30 กันยายน 2562
กระทรวงการคลังชี้แจงกรณีที่โซเชียลมีเดียแชร์ข้อความว่า ไม่สามารถจ่ายเงินผ่านแอปพลิเคชันเป๋าตังในโครงการ"ชิมช้อปใช้"ได้ว่า จากการตรวจสอบยืนยันว่าประชาชนส่วนใหญ่สามารถใช้แอปพลิเคชัน
..
#ไทยคู่ฟ้ากระทรวงการคลังชี้แจงกรณีที่โซเชียลมีเดียแชร์ข้อความว่า ไม่สามารถจ่ายเงินผ่านแอปพลิเคชันเป๋าตังในโครงการ "ชิมช้อปใช้" ได้ว่า จากการตรวจสอบยืนยันว่าประชาชนส่วนใหญ่สามารถใช้แอปพลิเคชันเป๋าตังและแอปพลิเคชันถุงเงินได้ปกติ ระบบไม่ได้ขัดข้อง
.
แต่ผู้ที่ใช้งานจะต้องเปิดการระบุสถานที่บนสมาร์ทโฟน (โลเคชัน เซอร์วิส) กับแอปพลิเคชันไว้ด้วย เพื่อให้สามารถตรวจสอบและรับรู้ถึงพิกัดในจังหวัดที่ไปใช้จ่ายจริง เนื่องจากทั้ง 2 ระบบนี้ จะทํางานร่วมกับโลเคชัน เซอร์วิสบนโทรศัพท์ เพื่อยืนยันสถานะร้านค้าและผู้จ่ายเงินว่าไปใช้ตามสิทธิในจังหวัดที่ได้ยืนยันไว้ตั้งแต่แรก ไม่เช่นนั้นจะใช้ชําระสินค้าไม่ได้
.
ส่วนกรณีที่มีผู้ได้รับสิทธิแล้ว ไม่สามารถยืนยันตัวตน ผ่านการแสดงใบหน้าได้นั้น ขอให้เดินทางไปที่สาขาของ ธ.กรุงไทยที่อยู่ใกล้เคียง เพื่อรับบริการจากเจ้าหน้าที่ได้ทันที เพราะบางคนอาจมีใบหน้าแตกต่างจากบัตรประชาชน
.
ทั้งหมดนี้เป็นกระบวนการที่ทําให้เกิดความรอบคอบในการตรวจสอบสิทธิ เพื่อป้องกันการสวมสิทธิในการใช้งาน
.
นอกจากนี้ กรณีร้านค้าที่รับจ่ายเงินในโครงการชิมช้อปใช้ เมื่อตัดเงินออกจากแอปพลิเคชันเป๋าตังของลูกค้าแล้ว ปรากฎว่าไม่มียอดเงินเข้าแอปพลิเคชันถุงเงินนั้น ขอให้ร้านค้าไม่ต้องตกใจ เพราะเป็นระบบปกติของธ.กรุงไทย โดยเมื่อมีการใช้เงิน ยอดจะถูกตัดเข้าบัญชีในอีก 1 วันทําการ (ในวันราชการ)
.
ดังนั้น หากมีการใช้จ่ายในช่วงวันเสาร์-อาทิตย์ ยอดเงินก็จะเข้าแอปพลิเคชันในวันจันทร์ จึงขอให้ประชาชนที่ใช้สิทธิและร้านค้าใช้จ่ายในมาตรการได้ตามปกติ
.
สอบถามข้อมูล ชิมช้อปใช้ Call Center by Krungthai โทร. 0 2111 1144
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2562 ระหว่างวันที่ 1 – 7 กุมภาพันธ์ 2562  พบการกระทำผิด จำนวน 538 คดี คิดเป็นเงินค่าปรับ 6.86 ล้านบาท
วันศุกร์ที่ 8 กุมภาพันธ์ 2562
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2562 ระหว่างวันที่ 1 – 7 กุมภาพันธ์ 2562  พบการกระทําผิด จํานวน 538 คดี คิดเป็นเงินค่าปรับ 6.86 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นางสดศรี พงศ์อุทัย รองอธิบดีกรมสรรพสามิต รักษาการในตําแหน่งที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลัง กับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการ ที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภค ให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 1 - 7 กุมภาพันธ์ 2562) พบว่ามีการกระทําผิด จํานวน 538 คดี คิดเป็นเงินค่าปรับ 6.86 ล้านบาท โดยแยกเป็น
- สุรา จํานวน 329 คดี คิดเป็นเงินค่าปรับ 2.88 ล้านบาท
- ยาสูบ จํานวน 139 คดี คิดเป็นเงินค่าปรับ 2.68 ล้านบาท
- ไพ่ จํานวน 9 คดี คิดเป็นเงินค่าปรับ 0.03 ล้านบาท
- น้ํามันและผลิตภัณฑ์น้ํามัน จํานวน 21 คดี คิดเป็นเงินค่าปรับ 0.36 ล้านบาท
- น้ําหอม จํานวน 2 คดี คิดเป็นเงินค่าปรับ 0.02 ล้านบาท
- รถจักรยานยนต์ จํานวน 31 คดี คิดเป็นเงินค่าปรับ จํานวน 0.52 ล้านบาท
- สินค้าอื่น ๆ จํานวน 7 คดี รวมเป็นเงินค่าปรับ 0.35 ล้านบาท
โดยมีของกลางแยกเป็นน้ําสุรา จํานวน 12,982.475 ลิตร ยาสูบ จํานวน 9,128 ซอง ไพ่ จํานวน 108 สํารับ น้ํามันและผลิตภัณฑ์น้ํามัน จํานวน 62,340.000 ลิตร น้ําหอม จํานวน 133 ขวด รถจักรยานยนต์ จํานวน 33 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รมว.กษ. ลงพื้นที่สุราษฎร์ธานี เปิดป้ายโครงการแก้มลิงบ้านเกาะยวนเป็นแหล่งกักเก็บน้ำ
วันพฤหัสบดีที่ 17 ตุลาคม 2562
รมว.กษ. ลงพื้นที่สุราษฎร์ธานี เปิดป้ายโครงการแก้มลิงบ้านเกาะยวนเป็นแหล่งกักเก็บน้ํา
รมว.กษ. ลงพื้นที่สุราษฎร์ธานี เปิดป้ายโครงการแก้มลิงบ้านเกาะยวนเป็นแหล่งกักเก็บน้ํา เพื่อบรรเทาความเดือดร้อนให้ราษฎรกว่า 523 ครัวเรือน พร้อมตรวจเยี่ยมโครงการแปลงใหญ่ผัก ตามแนวคิดตลาดนําการผลิต
รมว.กษ. ลงพื้นที่สุราษฎร์ธานี เปิดป้ายโครงการแก้มลิงบ้านเกาะยวนเป็นแหล่งกักเก็บน้ํา เพื่อบรรเทาความเดือดร้อนให้ราษฎรกว่า 523 ครัวเรือน พร้อมตรวจเยี่ยมโครงการแปลงใหญ่ผัก ตามแนวคิดตลาดนําการผลิต
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเปิดโครงการแก้มลิงบ้านเกาะยวน ณ ตําบลท่ากระดาน อําเภอคีรีรัฐนิคม จังหวัดสุราษฎร์ธานี ว่า จากการที่ราษฎรในพื้นที่ตําบลท่ากระดาน อําเภอคีรีรัฐนิคม จังหวัดสุราษฎร์ธานี กว่า 523 ครัวเรือน ประสบปัญหาการขาดแคลนน้ําสําหรับอุปโภคบริโภค ซึ่งราษฎรในพื้นที่ดังกล่าวส่วนใหญ่ประกอบอาชีพเกษตรกรรม โดยมีพื้นที่การเกษตรกว่า 16,289 ไร่ กระทรวงเกษตรและสหกรณ์ โดยกรมชลประทาน จึงได้ดําเนินการพัฒนาแหล่งน้ําในพื้นที่ดังกล่าว โดยการขุดลอกแก้มลิง พร้อมสร้างอาคารประกอบ รวมถึงระบบส่งน้ํากระจายน้ําไปยังพื้นที่การเกษตรและพื้นที่ชุมชน เพื่อบรรเทาความเดือดร้อนของราษฎร ซึ่งโครงการแก้มลิงบ้านเกาะยวนนี้สามารถเก็บกักน้ําได้ประมาณ 550,000 ลูกบาศก์เมตร มีสถานีสูบน้ําด้วยไฟฟ้า และหอถังพร้อมระบบส่งน้ําความยาวประมาณ 6,330 เมตร นับว่าเป็นโครงการชลประทานขนาดกลาง ที่สามารถเก็บกักน้ําเพื่อการอุปโภคบริโภคของราษฎรในพื้นที่ดังกล่าวจํานวนกว่า 150 ครัวเรือน ส่งน้ําให้พื้นที่การเกษตรกว่า 1,000 ไร่ แบ่งเป็น เพาะปลูกปาล์มน้ํามัน 600 ไร่ สวนยางพารา 220 ไร่ ไม้ผล ทุเรียน มังคุด พืช ผักตามแนวโครงการเศรษฐกิจพอเพียง 140 ไร่ และทํานา 40 ไร่ อีกทั้งยังเป็นพื้นที่ชะลอน้ําขนาดเล็ก เป็นแหล่งเพาะพันธุ์สัตว์น้ําจืด เป็นแหล่งท่องเที่ยว และยังสามารถช่วยบรรเทาอุทกภัยในลุ่มน้ําคลองพุมดวงได้อีกด้วย
ทั้งนี้ ได้มีการปล่อยพันธุ์กุ้งก้ามกาม จํานวน 500,000 ตัว และพันธุ์ปลา จํานวน 200,000 ตัว แบ่งเป็น ปลาตะเพียนทอง 40,000 ตัว ปลากระแห 40,000 ตัว และปลาบ้า 120,000 ตัว ซึ่งการปล่อยพันธุ์สัตว์น้ําดังกล่าวจะเป็นประโยชน์ในการฟื้นฟูทรัพยากรสัตว์น้ําในพื้นที่ อีกทั้งยังเป็นการขยายพันธุ์ และการรักษาสมดุลของระบบนิเวศของแหล่งน้ําด้วย
จากนั้นได้เดินทางไปหมู่บ้านเศรษฐกิจพอเพียง บ้านนาดง ม.7 โดยได้รับฟังปัญหาเรื่องเอกสารสิทธิ์ที่ดินจากนายก อบต.บางงอน และกํานัน ต.บางงอน และพบปะเกษตรกรและประชาชนในพื้นที่ ซึ่งกระทรวงเกษตรฯ จะดําเนินการในส่วนที่เกี่ยวข้องให้กับพี่น้องเกษตรกรอย่างเต็มที่ ในเบื้องต้นจะรับเรื่องไว้ และพร้อมที่จะช่วยประสานในส่วนของกระทรวงทรัพยากรธรรมชาติและสิ่งแวดล้อมเพื่อดําเนินการต่อไป
นอกจากนี้ ได้ตรวจเยี่ยมโครงการเกษตรแปลงใหญ่ผัก ต.บางท่าขาม อ.พุนพิน จ.สุราษฎร์ธานี เพื่อติดตามการดําเนินงานโครงการฯ ตามแนวคิดตลาดนําการผลิต ลดการใช้สารเคมีที่มีผลต่อสิ่งแวดล้อม มีการปลูกพืชผักที่หมุนเวียนหลากหลาย อีกทั้งยังมีการพัฒนาโรงคัดแยกให้ได้มาตรฐาน GAP ซึ่งการดําเนินโครงการแปลงใหญ่ผักนี้ มีการทําบันทึกข้อตกลง (MOU) กับเทสโกโลตัส และมีการบริหารจัดการด้านการตลาดอย่างเป็นระบบ เช่น การสร้างแบรนด์ “กลุ่มแปลงใหญ่ผักบางท่าข้าม” พัฒนาคุณภาพของบรรจุภัณฑ์ พัฒนาคุณภาพผักตามหลักสากล เพิ่มระบบค้าส่ง มีการตกลงราคาซื้อขายล่วงหน้า สินค้าสามารถตรวจสอบย้อนกลับได้ เป็นต้น
รัฐบาลไทย-ข่าวทำเนียบรัฐบาล-สธ.หารือ 9 องค์กรวิชาชีพ จัดระบบการทำงาน ปลอดภัยทั้งผู้ให้บริการและผู้รับบริการ
วันอังคารที่ 27 พฤศจิกายน 2561
สธ.หารือ 9 องค์กรวิชาชีพ จัดระบบการทํางาน ปลอดภัยทั้งผู้ให้บริการและผู้รับบริการ
กระทรวงสาธารณสุขหารือ 9 องค์กรวิชาชีพ จัดระบบการทํางาน นําเทคโนโลยีเข้ามาช่วย ให้เกิดความปลอดภัยทั้งผู้ให้บริการและผู้รับบริการ ดูแลสวัสดิการเจ้าหน้าที่ ค่าตอบแทน บ้านพัก พัฒนาองค์กรสร้างสุข
กระทรวงสาธารณสุขหารือ 9 องค์กรวิชาชีพ จัดระบบการทํางาน นําเทคโนโลยีเข้ามาช่วย ให้เกิดความปลอดภัยทั้งผู้ให้บริการและผู้รับบริการ ดูแลสวัสดิการเจ้าหน้าที่ ค่าตอบแทน บ้านพัก พัฒนาองค์กรสร้างสุข
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังประชุมหารือกับ 9 องค์กรวิชาชีพ ได้แก่ แพทย์ พยาบาล เภสัชกร นักเทคนิคการแพทย์ แพทย์แผนไทย ทันตแพทย์ นักรังสีการแพทย์ สาธารณสุขชุมชน และกายภาพบําบัดว่า ได้หารือ 9 องค์กรวิชาชีพเพื่อจัดระบบการทํางาน ให้โรงพยาบาลทุกแห่งจัดระบบบริการที่คํานึงถึงความปลอดภัยของผู้ป่วยและบุคลากรสาธารณสุข (Patient and Personnel Safety : 2P Safety) จะต้องปรับระบบการทํางาน ให้เจ้าหน้าที่มีความสมดุลในชีวิตการทํางาน มีชั่วโมงการปฏิบัติงานที่เหมาะสม ลดชั่วโมงการทํางานที่มากกว่าที่ควรจะเป็น ไม่ให้เกิดความเหนื่อยล้าซึ่งส่งผลกระทบต่อผู้ใช้บริการลดภาระงานที่ไม่จําเป็นหรือให้ผู้อื่นทําแทน ทั้งในโรงพยาบาล ในชุมชน และการส่งต่อผู้ป่วย รวมทั้งดูแลสวัสดิการเจ้าหน้าที่ ค่าตอบแทน บ้านพัก พัฒนาองค์กรสร้างสุข
นายแพทย์สุขุมกล่าวต่อว่า ได้ให้แต่ละวิชาชีพจัดทํารายละเอียดการทํางานโดยคํานึงถึงอนาคตที่ประเทศไทยเข้าสู่สังคมผู้สูงอายุ โรคต่าง ๆ มีความซับซ้อนเพิ่มขึ้น ต้องจัดทีมหมอครอบครัวให้เพียงพอ และมีการนําเทคโนโลยีเข้ามาช่วยในการทํางาน และกระทรวงฯ จะนําข้อมูลที่ได้มาจัดระบบบุคลากรสาธารณสุขให้ครบวงจรทุกมิติ เป็นแผนแม่บทในอนาคต โดยศึกษาตามบริบทโรงพยาบาลในแต่ละระดับว่า จะต้องมีบุคลากรเท่าไหร่ รูปการทํางานเป็นทีม และการกําหนดกลุ่มงานที่เหมาะสม Happy work place และ healthy work place ได้ให้แต่ละวิชาชีพไปจัดทํารายละเอียดให้ชัดเจนและจะมาหารืออีกครั้งใน 2 สัปดาห์
นอกจากนี้ ต้องให้ความสําคัญกับมาตรฐานความปลอดภัยในการส่งต่อผู้ป่วยและรถพยาบาล เพื่อสร้างความมั่นใจให้กับผู้ป่วยและเจ้าหน้าที่ กรณีเกิดประสบอุบัติเหตุ กระทรวงพร้อมสนับสนุนดูแลเยียวยา” นายแพทย์สุขุมกล่าว
**************************************** 27 พฤศจิกายน 2561
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 เดือนตุลาคม 2560 – เมษายน 2561
วันศุกร์ที่ 11 พฤษภาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 เดือนตุลาคม 2560 – เมษายน 2561
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (เดือนตุลาคม 2560 - เมษายน 2561) พบว่ามีการกระทําผิด จํานวน 23,453 คดี คิดเป็นเงินค่าปรับ 531.93 ล้านบาท โดยแยกประเภทสินค้า ดังนี้ สุรา จํานวน 9,250 คดี คิดเป็นเงินค่าปรับ 103.90 ล้านบาท ยาสูบ จํานวน 11,392 คดี คิดเป็นเงินค่าปรับ 345.95 ล้านบาท ไพ่ จํานวน 820 คดี คิดเป็นเงินค่าปรับ 7.82 ล้านบาท น้ํามันและผลิตภัณฑ์น้ํามัน จํานวน 834 คดี คิดเป็นเงินค่าปรับ 44.02 ล้านบาทน้ําหอม จํานวน 79 คดี คิดเป็นเงินค่าปรับ 1.07 ล้านบาท รถจักรยานยนต์ จํานวน 596 คดี คิดเป็นเงินค่าปรับ 13.84 ล้านบาท สินค้าอื่น ๆ จํานวน 482 คดี คิดเป็นเงินค่าปรับ 15.31 ล้านบาท โดยมีของกลางแยกเป็น น้ําสุรา จํานวน 184,072.89 ลิตร ยาสูบ จํานวน 769,693 ซอง ไพ่ จํานวน 38,496 สํารับ น้ํามันและผลิตภัณฑ์น้ํามัน จํานวน 1,182,421.20 ลิตร น้ําหอม จํานวน 10,609 ขวด รถจักรยานยนต์ 687 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-นายกรัฐมนตรีย้ำฟื้นฟู บริษัท การบินไทย จำกัด (มหาชน) ต้องควบคู่กับการปรับโครงสร้างองค์กรและความร่วมมือพนักงานทุกภาคส่วน
วันอังคารที่ 5 พฤษภาคม 2563
นายกรัฐมนตรีย้ําฟื้นฟู บริษัท การบินไทย จํากัด (มหาชน) ต้องควบคู่กับการปรับโครงสร้างองค์กรและความร่วมมือพนักงานทุกภาคส่วน
นายกรัฐมนตรีย้ําฟื้นฟู บริษัท การบินไทย จํากัด (มหาชน) ต้องควบคู่กับการปรับโครงสร้างองค์กรและความร่วมมือพนักงานทุกภาคส่วน
วันนี้ (5 พ.ค.63) เวลา 12.15 น. ณ โถงบัญชาการ ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงหลังการประชุมคณะรัฐมนตรี ถึงเหตุผลและความจําเป็นในการฟื้นฟู บริษัท การบินไทย จํากัด (มหาชน) ซึ่งเป็นหน้าที่ของกระทรวงคมนาคม และคณะกรรมการนโยบายรัฐวิสาหกิจ (คนร.) เพราะเป็นรัฐวิสาหกิจที่ต้องฟื้นฟูอยู่แล้ว
นายกรัฐมนตรีได้กล่าวถึงเหตุผลและความจําเป็นในการฟื้นฟูบริษัท การบินไทย จํากัด (มหาชน) ซึ่งเป็นรัฐวิสาหกิจที่มีภารกิจเกี่ยวข้องกับการบิน เพื่อไม่ให้ธุรกิจได้รับผลกระทบไปมากกว่านี้ ซึ่งต้องอาศัยความร่วมมือทุกภาคส่วนขององค์การ ทั้งคณะกรรมการ ผู้บริหาร ลูกจ้าง พนักงานรวมถึงสหภาพแรงงานต้องปฏิบัติตามแผนการฟื้นฟู ทั้งการปรับโครงสร้างบุคลากร ลดรายจ่ายในส่วนที่เกินความจําเป็น รวมถึงการนําเงินกู้ไปใช้จ่ายต้องเป็นไปอย่างรอบคอบ เหมาะสม คํานึงถึงกฎเกณฑ์ตามกฎหมายด้วย ย้ําว่าบริษัท การบินไทย จํากัด (มหาชน) ยังมีความสามารถและโอกาสสามารถดําเนินทางธุรกิจต่อไปได้ ทั้งการบริการอาหาร (Catering) การขายตั๋วโดยสาร ซึ่งจะนําแผนฟื้นฟูหารือในที่ประชุมคณะรัฐมนตรีต่อไป
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“จุรินทร์” ดันสินค้าบ่งชี้ทางภูมิศาสตร์ (GI ) จดทะเบียน เพิ่มรายได้ให้ชุมชน พร้อมหนังสือรับรอง 5 รายดีเด่นตัวอย่าง
วันจันทร์ที่ 2 กันยายน 2562
“จุรินทร์” ดันสินค้าบ่งชี้ทางภูมิศาสตร์ (GI ) จดทะเบียน เพิ่มรายได้ให้ชุมชน พร้อมหนังสือรับรอง 5 รายดีเด่นตัวอย่าง
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์ ในโอกาสลงพื้นที่จังหวัดสงขลา โครงการพาณิชย์สัญจร ได้เป็นประธานมอบหนังสือรับรองการขึ้นทะเบียนสินค้าสิ่งบ่งชี้ทางภูมิศาสตร์ (GI) ภาคใต้ 5 รายการ
ได้แก่ ส้มโอหอมควนลัง (จังหวัดสงขลา) ทุเรียนสาลิกาพังงา ปลาดุกร้าทะเลน้อยพัทลุง จําปาดะสตูล และกาแฟเมืองกระบี่ พร้อมประกาศเดินหน้านโยบายส่งเสริมสินค้า GI อย่างครบวงจร โดยมุ่งผลักดันการขึ้นทะเบียนเพื่อเพิ่มมูลค่าให้สินค้าท้องถิ่น ยกระดับวิสาหกิจชุมชนให้เข้มแข็ง รวมทั้งจัดทีม Mobile Unit ลงพื้นที่กระจายความรู้ด้านทรัพย์สินทางปัญญาสู่ชุมชน
โดยนายจุรินทร์ กล่าวว่า ได้มอบนโยบายให้ปลัดกระทรวงพาณิชย์ ประสานกับผู้ว่าราชการจังหวัดทั่วประเทศ เพื่อให้มีการคัดเลือกสินค้าพื้นถิ่นที่สามารถผลักดันให้ขึ้นทะเบียนสินค้าบ่งชี้ทางภูมิศาสตร์ GI มุ่งเน้นให้เกิดการสร้างมูลค่าสินค้าท้องถิ่น ให้ความสําคัญกับสินค้าชุมชนที่มีคุณภาพและมีลักษณพิเศษที่เป็นผลมาจากปัจจัยทางภูมิศาสตร์มาผสมผสานกับภูมิปัญญาท้องถิ่นของคนในพื้นที่ ยกระดับวิสาหกิจชุมชนให้เข็มแข็ง และการมอบหนังสือรับรอง
ในครั้งนี้เป็นเพียงส่วนหนึ่งของสินค้าภาคใต้เท่านั้น จึงอยากขอให้ทุกจังหวัดได้ดําเนินการต่อไปเพื่อให้กรมทรัพย์สินทางปัญญา กระทรวงพาณิชย์ เร่งรัดการจดทะเบียนคุ้มครองเพื่อให้สามารถนําไปใช้ประโยชน์เชิงพาณิชย์ทั้งภายในและภายนอกประเทศ
ทั้งนี้ที่ผ่านมาสินค้า GI ไทยสามารถสร้างมูลค่าทางการตลาดได้มากกว่า 5,000 ล้านบาท โดยกระทรวงพาณิชย์ตั้งเป้าที่จะเพิ่มมูลค่าการตลาดให้สูงขึ้น โดย ระสานความร่วมมือกับภาคท้องถิ่นดําเนินการส่งเสริมและคุ้มครอง GI อย่างครบวงจร เพื่อให้สินค้าอัตลักษณ์ชุมชน
รัฐบาลไทย-ข่าวทำเนียบรัฐบาล-   โรงเรียนคุณภาพประจำตำบล
วันอังคารที่ 20 พฤศจิกายน 2561
โรงเรียนคุณภาพประจําตําบล
รัฐบาลตั้งเป้าพัฒนา 1 ตําบล 1 โรงเรียนคุณภาพ ปี 2562 - 2564 เพื่อพัฒนาให้โรงเรียนเป็นศูนย์กลางการเรียนรู้ของชุมชน
อาทิตย์ที่ 18 พ.ย.61
โรงเรียนคุณภาพประจําตําบล
ต่อจากนี้ไป ขอเชิญรับฟังไทยคู่ฟ้า ครับ
รัฐบาลตั้งเป้าพัฒนา 1 ตําบล 1 โรงเรียนคุณภาพ ปี 2562 - 2564 เพื่อพัฒนาให้โรงเรียนเป็นศูนย์กลางการเรียนรู้ของชุมชน โดยจัดให้มีอุปกรณ์การเรียนการสอนเพื่อส่งเสริมการเรียนรู้ด้วยตนเองอย่างสะดวกครบครัน มีทีมผู้บริหารและครูผู้สอนที่มีประสิทธิภาพและเพียงพอแก่การดูแลนักเรียน รวมทั้งสร้างการมีส่วนร่วมของคนในชุมชนให้รู้สึกเป็นเจ้าของและร่วมกันสร้างสรรค์กิจกรรมการเรียนรู้ที่เชื่อมโยงกับศักยภาพของชุมชน ตลอดจนพัฒนาให้ผู้เรียนรู้จักแสวงหาความรู้เพิ่มเติมได้ด้วยตนเอง มีจิตสํานึกประชาธิปไตย เป็นคนดี และมีทักษะอาชีพ ทั้งนี้ รัฐบาลมุ่งหวังให้เด็กและเยาวชนทั่วประเทศสามารถเข้าถึงการศึกษาที่มีคุณภาพได้อย่างเสมอภาคและเท่าเทียมกัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โควิด-19 ติดต่ออย่างไร
วันอาทิตย์ที่ 26 เมษายน 2563
โควิด-19 ติดต่ออย่างไร
ป้องกันยังไงดีนะ
-ไอจามรดกัน
-มือสัมผัสเชื้อ
วิธีป้องกัน
-อยู่ไกลจากผู้ติดเชื้อ
-เว้นระยะห่าง
-ใส่หน้ากากอนามัย
-งดการพูดคุยระหว่างรับประทานอาหาร
-งดกิจกรรมรวมกลุ่ม
-ล้างมือให้สะอาด
-ไม่นํามือไปสัมผัสหน้า
-ไม่สัมผัสและใช้ของร่วมกับผู้อื่น
-เลี่ยงจุดเสี่ยงสาธารณะ
รัฐบาลไทย-ข่าวทำเนียบรัฐบาล-​รับปีกุน ร่วมด้วยช่วยกัน “ขับรถมีน้ำใจ รักษาวินัยจราจร” ลดอุบัติเหตุ
วันศุกร์ที่ 28 ธันวาคม 2561
​รับปีกุน ร่วมด้วยช่วยกัน “ขับรถมีน้ําใจ รักษาวินัยจราจร” ลดอุบัติเหตุ
--
เพื่อเป็นการอํานวยความสะดวกและปลอดภัยในการเดินทางของประชาชน ในช่วงส่งท้ายปีเก่า ต้อนรับปีใหม่ รัฐบาลออก 6 มาตรการหลัก 1 มาตรการเสริม บูรณาการการป้องกันและลดอุบัติเหตุทางถนน
1. บังคับใช้กฎหมายอย่างเข้มงวดจริงจัง ควบคู่ไปกับการรณรงค์ประชาสัมพันธ์และสร้างจิตสํานึกความปลอดภัยทางถนน
2. มุ่งแก้ไขจุดเสี่ยงและสร้างสภาพแวดล้อมริมทางปลอดภัย พร้อมจัดตั้งจุดบริการอํานวยความสะดวกในการเดินทาง
3. กํากับดูแลรถโดยสารสาธารณะและรถโดยสารไม่ประจําทาง รวมถึงตรวจสอบสภาพรถโดยสารให้มีความพร้อมก่อนออกเดินทาง
4. เตรียมพร้อมด้านระบบบริการการแพทย์ฉุกเฉิน ระบบการสื่อสาร การเชื่อมโยง การแจ้งเหตุ การส่งต่อผู้บาดเจ็บที่รวดเร็วและเข้าถึงทุกพื้นที่
5. มุ่งตรวจสอบความปลอดภัยของเส้นทางสัญจรทางน้ํา เรือโดยสาร ท่าเทียบเรือ และความพร้อมของอุปกรณ์นิรภัย
6. มาตรการดูแลความปลอดภัยแก่นักท่องเที่ยว
1 มาตรการเสริม......กําหนดมาตรการในพื้นที่เสี่ยงอันตรายสูงสุด และพื้นที่เสี่ยงอันตรายสูงเป็นกรณีพิเศษ เพื่อวางแนวทางแก้ไขปัญหาอุบัติเหตุได้ตรงจุด
พร้อมชูมาตรการ 777 ยกกําลัง 3 คือ 7 วันก่อนเทศกาลปีใหม่ 7 วันระหว่างเทศกาลปีใหม่ และ 7 วันหลังเทศกาลปีใหม่ เพื่อให้ประชาชนเดินทางด้วยความปลอดภัย โดยคุมเข้มระหว่างวันที่ 27 ธ.ค. 61 ถึงวันที่ 2 ม.ค. 62 จะใช้มาตรการเข้มข้นทุกพื้นที่
โดยรัฐบาลยังให้ความสําคัญกับการเดินทางในทุกระบบ ทั้ง...
ทางถนน ที่ให้ตรวจความพร้อมของพนักงานขับรถโดยสาร ปรับปรุงถนนและสะพานให้อยู่ในสภาพที่ปลอดภัยพร้อมใช้งาน ตรวจสอบและแก้ไขพื้นที่จุดอันตรายที่เกิดอุบัติเหตุบ่อยครั้งและอุบัติเหตุรุนแรง ส่งเสริมการสวมหมวกนิรภัย ส่งเสริมการเมาไม่ขับ ไม่ขับรถเร็ว เปิดไฟหน้ารถขณะขับขี่ เข้มงวดการคาดเข็มขัดนิรภัย
ทางน้ํา เตรียมความพร้อมเจ้าหน้าที่และเรือตรวจการณ์ ตรวจสภาพความพร้อมของเรือโดยสาร อุปกรณ์ช่วยชีวิต โป๊ะเทียบเรือ และป้ายแสดงจํานวนในการรับคนลงเรือและโป๊ะเทียบเรือ
ทางราง เพิ่มตํารวจรถไฟ จัดเจ้าหน้าที่เฝ้าระวัง ติดตั้งกล้องโทรทัศน์วงจรปิด เปิดไฟหน้ารถจักร ห้ามผู้โดยสารใช้พื้นที่บริเวณหลังคาบันไดหรือข้อต่อเป็นที่โดยสาร
ทางอากาศ ตรวจสอบความเร็วการขับขี่ยานพาหนะในเขตการบินและตรวจความปลอดภัย ณ ลานจอดท่าอากาศยานสุวรรณภูมิ และท่าอากาศยานดอนเมืองของเที่ยวบินเข้า – ออก
รวมทั้ง.....ตรวจสอบและติดตั้งกล้องโทรทัศน์วงจรปิดในสถานีขนส่งผู้โดยสาร สถานีรถไฟ สถานีรถไฟฟ้า และท่าอากาศยานให้พร้อมต่อการใช้งาน
ด้วยความห่วงใย จากใจรัฐบาล สําหรับพี่น้องประชาชนที่จะเดินทางสัญจรกลับภูมิลําเนาและท่องเที่ยว ในช่วงเทศกาลส่งท้ายปีเก่า ต้อนรับปีใหม่ 2562
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี